Saxopolis
Saxopolis (Dacoromanice: Orăştie, Hungarice: Szászváros, Theodisce: Broos) est municipium Transsilvaniae (Romania) in Comitatu Hunyadiensi. Saxopolis circa 30 km a Sargetia versus orientem prope Marisum flumen sita est. Particeps erat septem sedium (i.e. civitatum) Saxonum, quibus Andreas II, rex Hungariae, anno 1224 diplomate (quod Andreanum vocatur) magna privilegia dedit, quibus Fundus regius constitutus est. Saxopolis occidentalem marginem Fundi regii tenebat. Huius temporis incolae maxima ex parte sunt Dacoromani, Germanorum autem parvus numerus adhuc in urbe habitat. Ecclesia munita lutherana praecipue visu digna est. Anno 1999 sex castra Dacorum in montibus circum Saxopolim sita ab UNESCO mundi hereditas culturalis nominata sunt.